[{"text_idx": "#000007", "text": "Gemma Ercilla, itsas geologoa: \u00abSedimentuen erregistroak itsasoaren historia kontatzen duten liburuak dira\u00bbMikel Larunbe: \u00abPilotariak ez daude langile bezala antolatuta gaur egun; lan handia dago egiteko oraindik\u00bbPeli\u0301canos banda: \u00abTalde bat aurrera ateratzeko garrantzitsua da hierarkiak argi izatea\u00bbJone Argoitia, irristaketa entrenatzailea: \u00abUmeei maillota jartzea eta taldearen parte sentitzea gustatzen zaie\u00bb\u2018Pulpolagarro\u2019, Feos pero majos: \u00abGure espiritua zoramen puntua eta surrealismo tontoa dira\u00bb"}, {"text_idx": "#000009", "text": "Uztailaren 8tik 17ra bitartean XXXV. Aste Beltza antolatuko dute Xixonen (Asturias), eta bertan izango da Jon Arretxe idazle basauriarra. \u2018La mirada de la tortuga\u2019 (\u2018Dortokaren begirada\u2019 euskaraz) liburua aurkeztuko du, Toure\u0301ren zortzigarrena. Aurkezpena uztailaren 11n, astelehenez, izango da 19:00etan Xixongo ontziola zaharrean era Luis Artigue nobelistak gidatuko du."}, {"text_idx": "#000010", "text": "Era berean, \u2018Nobela beltza gaurko krimenaren aurrean\u2019 izeneko mahai inguruan parte hartuko du Arretxek, Eugenio Fuentes, Santiago A\u0301lvarez, Jordi Ledesma eta Ana Ballabriga idazleekin batera. Mahai ingurua uztailaren 11n bertan izango da 21:00etan eta Carlos Qui\u0301lez kazetari eta idazlea moderatzaile lanetan izango da."}, {"text_idx": "#000011", "text": "Iazko abenduan argitaratu zuen Arretxek \u2018Dortokaren begirada\u2019, Toure\u0301 detektibearen zortzigarren liburuaren euskarazko bertsioa. Gaztelerazko bertsioa, \u2018La mirada de la tortuga\u2019, 2022ko martxoan publikatu du. Saga berekoak dira: \u201919 kamera\u2019 (2012), \u2018612 euro\u2019 (2013), \u2018Hutsaren itzalak\u2019 (2014), \u2018Estolda jolasak\u2019 (2015) \u2018Sator lokatzak\u2019 (2016), \u2018Ez erran deus\u2019 (2018) eta \u2018Mesfidatu hitzez\u2019 (2019). Toure\u0301ren nobela guztiak Erein argitaletxeak publikatu ditu."}, {"text_idx": "#000012", "text": "Toure\u0301 detektibearen itxura irakurle bakoitzak askotan imaginatu du Arretxeren liburuak irakurrita, baina laster imaginatu beharrean, errealitatean ikusiko dute. Izan ere, iaz Toure\u0301 detektibean oinarritutako telesail bat egiteko kontratua sinatu zuen Arretxek, \u201cEspainiako ekoizle handi batekin\u201d, adierazi zion orduan basauriarrek GEURIAri. Kontratu horrekin, ekoiztetxeak eskubideak ditu telesail bat egiteko, eta horretarako urte eta erdiko epea du -iazko apiriletik hasita- lehenengo kapitulua egiteko. Telesaila gazteleraz izango da."}, {"text_idx": "#000013", "text": "Jon Arretxe: \u201cBeti izan da nire ametsetako bat Toure\u0301 detektibea pantailara eramatea\u201d"}]